Hann er ódrepandi þátttakandi í list og menningu . Engu líkara en heili hans unni sér aldrei hvíldar . Og ég er oftar þátttakandi í heilabrotum en hugur minn stendur til . Fylgist nánast með öllu sem hann hugsar og tekur sér fyrir hendur . Hann líkist Martin A. Hansen í því að hafa meiri áhuga á að upplifa staði , landslag og borgir , ef þar hafa gerzt merkir atburðir en ef hann veit engin deili á slíkri viðbót við umhverfið . Þó getur honum fundizt það fallegt eða ljótt , en áhuginn er minni en ella . Hann er bundinn við sögulegt landslag . Óviðjafnanleg fegurð Lake District hefur ekki dregið hann þangað heldur ljóð Wordsworth , umgjörð lífs þessa manns sem hann hefur gert að eins konar samfylgdarmanni sínum um skeið . Þannig fer hann einnig um sitt eigið land , ferðast um það sögulega landslag sem heillar hann .